
ประกาศองค์การบริหารส่วนตำบลห้วยปริก
เรื่อง  รับสมัครบุคคลทั่วไปเพื่อสรรหาและเลือกสรรเป็นพนักงานจ้าง 
---------------------------



ด้วยองค์การบริหารส่วนตำบลห้วยปริก อำเภอฉวาง จังหวัดนครศรีธรรมราช มีความประสงค์สรรหาและเลือกสรรบุคคลทั่วไปเป็นพนักงานจ้างองค์การบริหารส่วนตำบลห้วยปริก ตามกรอบแผนอัตรากำลัง 3 ปี ประจำปีงบประมาณ 2567 – 2569 จำนวน 1 ตำแหน่ง 1 อัตรา ดังนั้น เพื่อให้การดำเนินการเป็นไปตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ 26 กรกฎาคม 2547 และที่แก้ไขเพิ่มเติม หมวด 4 จึงประกาศรับสมัครบุคคลทั่วไปเพื่อสรรหาและเลือกสรรเป็นพนักงานจ้าง โดยมีรายละเอียดดังนี้

1.  ประเภทพนักงานจ้างและตำแหน่งที่รับสมัคร 
                
1.1 พนักงานจ้างทั่วไป 



ตำแหน่ง พนักงานขับเครื่องจักรกลขนาดเบา (รถบรรทุกขยะ)  จำนวน     1  อัตรา

2. ลักษณะงานที่ปฏิบัติ และหน้าที่ความรับผิดชอบ คุณสมบัติเฉพาะสำหรับตำแหน่ง 
และอัตราค่าตอบแทน 


2.1 พนักงานจ้างทั่วไป ตำแหน่ง พนักงานขับเครื่องจักรกลขนาดเบา(รถบรรทุกขยะ)     
2.1 .1 ลักษณะงาน  และ หน้าที่ความรับผิดชอบ
ทำหน้าที่ขับเครื่องจักรกลขนาดเบา (รถบรรทุกขยะ) ตลอดจนบำรุงรักษาและแก้ไขข้อขัดข้องเล็กๆน้อยๆ ของเครื่องจักรกลขนาดเบา(รถบรรทุกขยะ) และปฏิบัติงานอื่นตามที่ผู้บังคับบัญชามอบหมาย

2.1.2 คุณสมบัติเฉพาะสำหรับตำแหน่ง
  มีความรู้ความชำนาญในการขับเครื่องจักรกลขนาดเบาได้เป็นอย่างดีและได้รับใบอนุญาตขับรถตรงตามกฎหมายกำหนด
2.1.3 อัตราค่าตอบแทน
 2.1.3.1 ได้รับอัตราค่าตอบแทนรายเดือน เดือนละ 
9,000
 บาท 

2.1.3.2 ได้รับอัตราค่าครองชีพชั่วคราวรายเดือน เดือนละ  2,000  บาท 
     หรือตามที่ระเบียบกำหนด   

3. คุณสมบัติทั่วไปของผู้มีสิทธิสมัครเข้ารับการสรรหาและเลือกสรร
            
3.1  ผู้สมัครเพื่อรับการสรรหาและเลือกสรรต้องมีคุณสมบัติทั่วไปตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ 26  กรกฎาคม 2547 และที่แก้ไขเพิ่มเติม หมวด 4 ดังนี้ 

(1) มีสัญชาติไทย

(2) มีอายุไม่ต่ำกว่าสิบแปดปีบริบูรณ์ และไม่เกินหกสิบปี

(3) ไม่เป็นบุคคลล้มละลาย

(4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือ
จิตฟั่นเฟือนไม่สมประกอบ หรือมีโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล

(5) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ใน
พรรคการเมือง

(6) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่นสมาชิกสภาท้องถิ่น

(7) ไม่เคยเป็นผู้ต้องรับโทษจำคุกพิพากษาถึงที่สุด ให้จำคุกเพราะกระทำความผิดทางอาญาเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ


(8) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ
หรือหน่วยงานอื่นของรัฐ









(9) ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น 
            

3.2  














































































































สำหรับพระภิกษุสามเณร ไม่สามารถสมัครสอบและไม่อาจให้เข้าสอบคัดเลือก
เพื่อจ้างเป็นพนักงานจ้างได้ ทั้งนี้ ตามหนังสือของกรมสารบรรณ คณะรัฐมนตรี ฝ่ายบริหาร ที่ นว 89/2501 ลงวันที่ 27 มิถุนายน 2501 และตามความนัยข้อ 5 ของคำสั่งมหาเถรสมาคม ลงวันที่ 22 กันยายน 2521 


3.3  ผู้สมัครจะต้องรับผิดชอบในการตรวจสอบ และรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งที่สมัครสอบตรงตามที่ประกาศรับสมัครสอบจริง และจะต้องกรอกรายละเอียดต่างๆ ในใบสมัครพร้อมทั้งยื่นและแสดงหลักฐานตามวัน เวลา และสถานที่ที่กำหนด ในกรณีที่มีการผิดพลาดอันเกิดจากผู้สมัครไม่มายื่นหลักฐานตามวัน เวลา และสถานที่ที่กำหนดหรือยื่นไม่ครบถ้วน จะถูกตัดสิทธิในการเป็นผู้เข้ารับคัดเลือกได้ และหากมีกรณีการปลอมแปลงเอกสารที่ใช้สมัครสอบ จะถูกดำเนินคดีตามกฎหมาย


3.5 ผู้ที่ผ่านการสรรหาและเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือลูกจ้างของราชการส่วนท้องถิ่น


4. วัน เวลา และสถานที่รับสมัครสอบ

ให้ผู้ประสงค์จะสมัครพนักงานจ้าง ยื่นใบสมัครสอบด้วยตนเองได้ที่ 
งานการเจ้าหน้าที่ สำนักปลัด องค์การบริหารส่วนตำบลห้วยปริก ตั้งแต่วันที่ 17 – 26 มีนาคม 2568 ในวันและเวลาราชการ หรือสอบถามรายละเอียดเพิ่มเติมได้ที่หมายเลขโทรศัพท์ 0 7552 0434 และหมายเลขโทรศัพท์ 0 7552 0438 ในวันและเวลาราชการ
     
5. เอกสาร หลักฐานที่ต้องนำมายื่นในวันรับสมัครสอบ

ผู้สมัครเพื่อเข้ารับการสรรหาและเลือกสรรจะต้องยื่นใบสมัครสอบด้วยตนเองพร้อมเสียค่าธรรมเนียมการสมัครตำแหน่งละ 100 บาท โดยกรอกรายละเอียดในใบสมัครให้ถูกต้องครบถ้วนพร้อมทั้งนำเอกสารรับรองสำเนาความถูกต้องและลงชื่อกำกับไว้ด้วย มายื่นในวันรับสมัครดังต่อไปนี้

1 พนักงานจ้างทั่วไป ตำแหน่ง พนักงานขับเครื่องจักรกลขนาดเบา(รถบรรทุกขยะ)
          

5.1.1 สำเนาทะเบียนบ้าน พร้อมรับรองสำเนาถูกต้อง
  จำนวน  1  ใบ
          

5.1.2 สำเนาบัตรประจำตัวประชาชน พร้อมรับรองสำเนาถูกต้อง  จำนวน  1  ใบ
          

5.1.3 รูปถ่ายหน้าตรง ไม่สวมหมวกและไม่ใส่แว่นตาดำ ขนาด 1 นิ้ว ถ่ายครั้งเดียวกันไม่เกิน 6 เดือน และให้ผู้สมัครสอบลงนามรับรองหลังรูปถ่ายด้วย  จำนวน  3  รูป
          

5.1.4 ใบรับรองแพทย์ ที่แสดงว่าไม่เป็นโรคที่ต้องห้ามตามที่คณะกรรมการกลางพนักงานส่วนตำบลกำหนดซึ่งไม่เกิน 1 เดือน นับตั้งแต่วันตรวจร่างกาย (ฉบับจริง)
3/ประกาศ...

5.1.5 สำเนาเอกสารอื่นๆ(ถ้ามี) เช่น สำเนาหลักฐานการเปลี่ยนชื่อ นามสกุล สำเนาใบสำคัญแสดงการผ่านการเกณฑ์ทหาร ฯลฯ

5.1.6 ใบอนุญาตขับขี่รถยนต์ตามกฎหมาย (ใบอนุญาตขับรถยนต์ประเภท 2)  

6. การประกาศรายชื่อผู้มีสิทธิเข้ารับการประเมินสมรรถนะ และกำหนดวัน เวลา สถานที่ในการประเมินสมรรถนะ
     

องค์การบริหารส่วนตำบลห้วยปริก จะประกาศรายชื่อผู้มีสิทธิเข้ารับการประเมินสมรรถนะ และกำหนดวันเวลา และสถานที่ในการประเมินสมรรถนะ ในวันที่ 27 มีนาคม 268 ณ ที่ทำการองค์การบริหารส่วนตำบลห้วยปริก อำเภอฉวาง (บอร์ดประชาสัมพันธ์ และทาง Facebook อบต.ห้วยปริก และโทรแจ้งตามหมายเลขโทรศัพท์ของผู้สมัครทุกราย) 
      

7.  หลักเกณฑ์และวิธีการสรรหา ดังนี้
   องค์การบริหารส่วนตำบลห้วยปริก จะดำเนินการสรรหาและเลือกสรรบุคคลเพื่อเป็นพนักงานจ้างโดยยึดหลักสมรรถนะ โดยการประเมินสมรรถนะด้านคุณลักษณะอื่นๆของบุคคลซึ่งจำเป็นหรือเหมาะต่อการปฏิบัติงาน โดยวิธีการสอบข้อเขียน และ/หรือสัมภาษณ์ จำนวน  100  คะแนน ประกอบด้วย
· ความรู้ (ความรู้ในหลักวิชาการที่เกี่ยวกับงานในหน้าที่ของตำแหน่งที่จะจ้าง) 30 คะแนน
· ความสามารถหรือทักษะเฉพาะ (มีความสามารถหรือทักษะเฉพาะสำหรับงานที่จะจ้าง) 30 คะแนน
· คุณสมบัติส่วนบุคคล
บุคลิกภาพท่วงที่วาจา 10  คะแนน
ความคิดริเริ่ม
10  คะแนน
มนุษยสัมพันธ์
10  คะแนน


   ปฏิภาณไหวพริบ 
10  คะแนน
     
8. เกณฑ์การตัดสิน

      
การตัดสินว่าผู้ใดเป็นผู้ผ่านการสรรหา ให้ถือเกณฑ์ว่าต้องเป็นผู้ที่ผ่านการประเมินสมรรถนะ
แต่ละภาคไม่ต่ำกว่าร้อยละ 60
      
9. การประกาศรายชื่อ

     
องค์การบริหารส่วนตำบลห้วยปริก จะประกาศรายชื่อผู้ผ่านการเลือกสรร ในวันที่  
1 เมษายน 2568 ณ ที่ทำการองค์การบริหารส่วนตำบลห้วยปริก บอร์ดประชาสัมพันธ์ และทาง Facebook อบต.ห้วยปริก

       10. การขึ้นบัญชีผู้ผ่านการสรรหาและเลือกสรร
          
10.1  การขึ้นบัญชีผู้ผ่านการสรรหาและเลือกสรร จะเรียงจากผู้สอบได้คะแนนรวมสูงสุดตามลำดับในกรณีที่มีผู้ได้คะแนนรวมเท่ากัน ผู้ได้คะแนนสัมภาษณ์ มากกว่าเป็นผู้อยู่ในลำดับสูงกว่า  
ถ้าได้คะแนนสัมภาษณ์เท่ากัน  ให้ผู้ที่ได้รับเลขประจำตัวก่อนเป็นผู้อยู่ในลำดับที่สูงกว่า
          
10.2  บัญชีผู้ผ่านการสรรหาและเลือกสรร จะใช้เพื่อการจ้างเป็นระยะเวลา 1 ปี นับแต่ขึ้นบัญชี แต่ถ้ามีการสรรหาและเลือกสรรอย่างเดียวกันนี้อีก  และได้ขึ้นบัญชีผู้ผ่านการสรรหาและเลือกสรรใหม่
แล้วบัญชีผู้ผ่านการสรรหาครั้งนี้เป็นอันยกเลิก
    4/10.3 ผู้ที่ได้ขึ้นบัญชี...

10.3  ผู้ที่ได้ขึ้นบัญชีผู้ผ่านการสรรหาและเลือกสรร  ถ้ามีกรณีอย่างใดอย่างหนึ่งดังต่อไปนี้  
ให้เป็นอันยกเลิกการขึ้นบัญชีผู้นั้น ดังนี้

    

(1) ผู้นั้นได้ขอสละสิทธิการจ้างในตำแหน่งที่สรรหาได้

    

(2) ผู้นั้นไม่มารายงานตัว  เพื่อรับการจ้างภายในเวลาที่ องค์การบริหารส่วนตำบล
ห้วยปริกกำหนด  เว้นแต่มีเหตุจำเป็นและได้มีหนังสือส่งทางไปรษณีย์ลงทะเบียนแจ้งให้ทราบกำหนดเวลาล่วงหน้าก่อนวันรายงานตัว
(3) ผู้นั้นมีเหตุไม่อาจเข้าปฏิบัติหน้าที่ราชการตามกำหนดเวลาที่จะทำการจ้าง
ในตำแหน่งที่ได้รับการสรรหา

11.  การทำสัญญาจ้าง  ระยะเวลาการจ้าง  

 11.1 ผู้ผ่านการสรรหาและเลือกสรร จะได้รับการจ้างเป็นพนักงานจ้างสังกัดองค์การบริหารส่วนตำบลห้วยปริก ตามลำดับที่ในบัญชีผู้ผ่านการสรรหาและเลือกสรรได้  ตามจำนวนอัตราที่สรรหา  โดยเริ่มตั้งแต่ลำดับที่ 1 ของแต่ละตำแหน่ง 

 11.2  ระยะเวลาการจ้างสำหรับพนักงานจ้างทั่วไปจ้างคราวละไม่เกิน 1 ปี และประเมินผลการปฏิบัติงาน ปีละ 2 ครั้ง ตามปีงบประมาณ
องค์การบริหารส่วนตำบลห้วยปริก ดำเนินการสรรหาและเลือกสรรในรูปแบบของคณะกรรมการโดยยึดหลัก สมรรถนะ ความรู้ความสามารถ ความอุตสาหะ ความเสมอภาค และความเป็นธรรม  อย่าหลงเชื่อหรือยอมเสียทรัพย์สินให้แก่บุคคลหรือกลุ่มบุคคลหรือผู้ที่อ้างว่าสามารถช่วยเหลือให้สอบได้ และหากผู้ใดทราบเกี่ยวกับการแอบอ้างหรือทุจริตเพื่อให้สอบได้ โปรดแจ้งคณะกรรมการดำเนินการสรรหาและเลือกสรรพนักงานจ้างทราบ เพื่อจะได้ดำเนินการตามกฎหมายต่อไป    


    จึงประกาศให้ทราบโดยทั่วกัน




ประกาศ  ณ  วันที่  5  มีนาคม  พ.ศ. 2568

